ג'ון מאת'ר

ג 'ון קרומוול מאת'ר (נולד ב-7 באוגוסט 1946, רואנוק, וירג'יניה) הוא אסטרופיזיקאי אמריקאי, קוסמולוג וחתן פרס נובל לפיזיקה לשנת 2006 על עבודתו על בתחום קרינת הרקע הקוסמית באמצעות לוויין קובי בשיתוף עם ג'ורג' סמוט.

מחקרם סייע לאמת את תאוריית המפץ הגדול. בהתאם לנימוקי ועדת פרס נובל: "ניתן לראות בפרויקט קובי נקודת ההתחלה של הקוסמולוגיה כמדע מדויק."

מאת'ר הוא אסטרופיזיקאי בכיר במרכז טיסות החלל גודארד של סוכנות החלל האמריקאית במרילנד ומשמש פרופסור נילווה לפיזיקה באוניברסיטת מרילנד. ב-2007, מאת'ר נכלל ברשימת 100 האנשים המשפיעים ביותר בעולם של הטיים מגזין. בחודש אוקטובר 2012, הוא אוזכר שוב על ידי המגזין טיים, בגיליון מיוחד תגליות חדשות בחלל, כאחד של מ-25 האנשים המשפיעים ביותר בתחום החלל.

מאת'ר הוא גם מדען פרויקט עבור טלסקופ החלל ג'יימס וב, טלסקופ אשר מתוכנן לשיגור לחלל, לנקודת לגראנז', בשנת 2018 לכל המוקדם.

מאת'ר גדל והתחנך בניו ג'רזי, שם סיים לימודי תיכון בשנת 1964. בשנת 1968 סיים תואר ראשון בפיזיקה בהצטיינות יתירה במכללת סווארת'מור. בשנת 1974 סיים דוקטורט בפיזיקה באוניברסיטת קליפורניה בברקלי. בין השנים 1974–1976 עשה פוסט דוקטורט באוניברסיטת קולומביה ובמרכז החלל גודארד.

קישורים חיצוניים

 ביוגרפיה של ג'ון מאת'ר, באתר משרד האנרגיה האמריקאי

הערות שוליים

זוכי פרס נובל אמריקאים
אסטרונומים אמריקאים
פיזיקאים אמריקאים
חברי האקדמיה הלאומית למדעים של ארצות הברית
זוכי פרס נובל לפיזיקה
בוגרי אוניברסיטת קליפורניה בברקלי
סגל אוניברסיטת מרילנד
זוכי מדליית בנג'מין פרנקלין
זוכי פרס גרובר בקוסמולוגיה
אמריקאים שהופיעו ברשימת טיים 100
אמריקאים שנולדו ב-1946